Inesis Boķis
Inesis Boķis (dzimis 1952. gada 19. decembrī Ogres rajonā) ir latviešu mežsaimnieks un politiķis. Bijis 12. Saeimas deputāts (ievēlēts no "Vienotības" saraksta), iepriekš bijis Valmieras domes priekšsēdētājs. Ilgstoši pārstāvēja Tautas partiju, 2012. gada aprīlī bija reģionālās partijas "Valmierai un Vidzemei" dibinātājs, taču no tās ir izstājies. Izglītību ieguvis Latvijas Lauksaimniecības akadēmijā, studējis mežsaimniecību. Bijis Mazsalacas MRS direktora vietnieks, Valmieras virsmežniecības virsmežzinis.